stanford-oval/wikipedia huggingface dataset:
Unkujärvi

| Unkujärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°25′32″N, 25°03′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Majuanjärveen 
Järvinumero:  14.252.1.028
Mittaustietoja
Pinnankorkeus:  126,1 m  
Pituus:  480 m  
Leveys:  390 m  
Rantaviiva:  1,723 km  
Pinta-ala:  10,056 ha  
Saaria:  1 
 fiUnkujärvi 
Unkujärvi  on Päijät-Hämeessä Padasjoella Toritun kylän lähellä sijaitseva järvi.
Maantietoa

Järven pinta-ala on 10,1 hehtaaria, se on 500 metriä pitkä ja 400 metriä leveä. Järvellä on kartan mukaan yksi saari.  Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 126,1 metriä mpy.
Barry Barish

| Barry Barish |
| --- | --- |
 Barish vuonna 2005
Henkilötiedot
Syntynyt: 27. tammikuuta 1936 (ikä 88) Omaha, Nebraska, Yhdysvallat
Kansalaisuus:  Yhdysvallat
Koulutus ja ura
Tutkinnot:  Kalifornian yliopisto
Väitöstyön ohjaaja:  A. Carl. Helmholz
Instituutti:  California Institute of Technology
Tutkimusalue:  kokeellinen fysiikka
Tunnetut työt:  gravitaatioaaltojen tutkimus
Palkinnot:  Klopsteg Memorial Award (2002), Enrico Fermi Prize (2016), American Ingenuity Award (2016), Henry Draperin mitali, The Giuseppe and Vanna Cocconi Prize, ,Asturian ruhtinattaren palkinto (2017), Fudan-Zhongzhi Science Award (2017),  Nobelin fysiikanpalkinto (2017)
Barry Clark Barish (s. 27. tammikuuta 1936) on yhdysvaltalainen kokeellinen fyysikko. Hän on California Institute of Technologyn emeritusprofessori ja yksi johtavista gravitaatio­aaltojen asiantuntijoista.
Vuonna 2017 Barishille myönnettiin myönnettiin Nobelin fysiikanpalkinto yhdessä Rainer Weissin ja Kip Thornen kanssa ”ratkaisevasta osuudesta LIGO-ilmaisimeen ja gravitaatio­aaltojen havaitsemisesta”.
Syntyperä ja koulutus

Barish on synty­perältään juutalainen. Hän syntyi Omahassa, Nebraskassa. Hänen vanhempansa, Lee ja Harold Barish, olivat myös syntyneet Keski­lännessä, mutta hänen isovanhempansa olivat muuttaneet sinne nykyisin Valko-Venäjään kuuluvasta osasta silloista Puolaa. Pian toisen maailman­sodan jälkeen perhe muutti Los Angelesin Los Feliziin. Barish kävi John Marshall High Schoolia ja muita kouluja.
Hän suoritti Kalifornian yliopistossa vuonna 1957 Bachelor of Arts -tutkinnon fysiikassa ja väitteli vuonna 1962 tohtoriksi kokeellisen suur­energia­fysiikan alalta. Hän liittyi Caltechiin vuonna 1963, kun hiukkasfysiikassa aloitettiin uusi tutkimushanke. Aluksi hän toimi tutkimusryhmän jäsenenä, vuosina 1966–1991 apulaisprofessorina, ylimääräisenä professorina ja fysiikan professorina. Vuosina 1991–2005 hän toimi fysiikan Linde-professorina. Vuosina 1984–1986 hän toimi Caltehcin suur­energia­fysiikan ryhmän johtavana tutkijana.
Kunnianosoitukset ja palkinnot

Vuonna 2002 Barish sai Yhdysvaltain fysiikan­opettajien järjestön myöntämän Klopstegin palkinnon. Vuonna 2006 Bolognan yliopisto myönsi hänelle kunniatohtorin arvon, ja samoin teki seuraavana vuonna Floridan yliopisto. Vuonna 2007 hän piti Minnesotan yliopistossa Van Vleck -luennon. Myös Glasgow’n yliopisto myönsi hänelle kunnia-arvon vuonna 2013.
Vuoden 2016 World Science Festivalissa Barish sai Fysiikan titaanin kunnianimen.
Vuonna 2017 Barish sai Enrico Fermi -palkinnon ”perustavasta osuudestaan LIGO:n ja LIGO-Virgon tieteellisten yhteisöjen muotoutumiseen ja osuudestaan niiden haastavien teknisten ja tieteellisten näkökohtien selvittämiseksi, joiden ratkaiseminen johti ensimmäiseen havaintoon gravitaatio­aalloista.”
Vuonna 2017 Barish oli yksi Smithsonian-lehden American Ingenuity Award -palkinnon saajista fysikaalisten tieteiden ryhmässä.
Vuonna 2017 Yhdysvaltain kansallinen tiedeakatemia myönsi Barishille Henry Draperin mitalin ”näkemyksellisestä ja keskeisestä johtajuudestaan, tieteellisestä ohjauksesta ja uusien laitteiden suunnittelussa LIGO:n kehittämisen aikana, mikä oli oleellisena edellytyksenä sille, että LIGO havaitsi törmäävien mustien aukkojen gravitaatio­aallot, täten suoraan vahvistaen Einsteinin sata vuotta vanhan ennusteen gravitaatio­aalloista ja avaten gravitaatio­aalto­astro­nomian uuden alan.”
Vuonna 2017 Barish sai European Physical Societyn Giuseppe ja Vanna Cocconi -palkinnon "uraa­uurtavasta ja johtavasta osuudesta LIGO-observatoriossa, joka johti suoraan havaintoon gravitaatio­aalloista avaten uuden ikkunan maailman­kaikkeuteen."
Gravitaatioaaltojen havaitsemisesta Barish sai vuonna 2017 yhdessä Rainer Weissin ja Kip Thornen kanssa myös:
Asturian ruhtinattaren palkinnon
Fudan-Zhongzhi -palkinnon ja
Nobelin fysiikanpalkinnon.
Barish on valittu seuraavien järjestöjen jäseneksi tai kunniajäseneksi:
American Academy of Arts and Sciences (AAAS)
National Academy of Sciences (NAS)
National Science Board (NSB)
American Physical Society (APS), jossa hän vuonna 2001 toimi puheenjohtajana
American Association for the Advancement of Science (AAAS)
Perhe

Barry Barishin puoliso on Samoan Barish. Heidän lapsensa ovat Stephanie Barish ja Kenneth Barish. Kenneth Barish toimii Kalifornian yliopiston Riversiden yksikön fysiikan ja tähtitieteen professorina.
Hobitti – Odottamaton matka

| Hobitti –   Odottamaton matka> The Hobbit:  An Unexpected Journey |
| --- | --- |

Ohjaaja:  Peter Jackson
Käsikirjoittaja:  Fran Walsh Philippa Boyens Peter Jackson Guillermo del Toro
Perustuu:  J. R. R. Tolkienin romaaniin Hobitti eli sinne ja takaisin
Tuottaja:  Carolynne Cunningham Zane Weiner Peter Jackson  Fran Walsh
Säveltäjä:  Howard Shore
Kuvaaja:  Andrew Lesnie
Leikkaaja:  Jabez Olssen
Tuotantosuunnittelija:  Dan Hennah
Pukusuunnittelija:  Ann Maskrey Richard Taylor
Pääosat:  Ian McKellen Martin Freeman Richard Armitage James Nesbitt Ken Stott Cate Blanchett Ian Holm Christopher Lee Hugo Weaving Elijah Wood Andy Serkis
Valmistustiedot
Valmistusmaa:  Uusi-Seelanti Yhdysvallat Yhdistynyt kuningaskunta
Tuotantoyhtiö:  New Line Cinema Metro-Goldwyn-Mayer Warner Bros.
Levittäjä:  Fórum Hungary Netflix
Ensi-ilta:   12. joulukuuta 2012  12. joulukuuta 2012   14. joulukuuta 2012
Kesto:  169 min
Alkuperäiskieli:  englanti
Budjetti:  270 000 000 dollaria
Tuotto:  1 017 003 568 dollaria 
Seuraaja:  Hobitti – Smaugin autioittama maa
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Hobitti – Odottamaton matka (The Hobbit: An Unexpected Journey) on vuonna 2012 ensi-iltansa saanut ensimmäinen osa Peter Jacksonin ohjaamasta Hobitti-elokuvatrilogiasta, joka pohjautuu J. R. R. Tolkienin fantasiaromaaniin Hobitti eli sinne ja takaisin. Elokuvaa seuraavat elokuvat Smaugin autioittama maa ja Viiden armeijan taistelu. Kolme elokuvaa yhdessä edeltävät Jacksonin Taru sormusten herrasta -elokuvatrilogiaa.
Elokuva sijoittuu Keski-Maahan 60 vuotta ennen Taru sormusten herrasta -tapahtumia. Hobitti Bilbo Reppuli (Martin Freeman) pääsee elämänsä matkalle, kun velho Gandalf Harmaa (Ian McKellen) suostuttelee hänet lähtemään 13 kääpiön kanssa johtajanaan Thorin Tammikilpi (Richard Armitage) läpi Keski-Maan vaatimaan Yksinäisen vuoren takaisin lohikäärme Smaugin vallasta.
Jackson käsikirjoitti elokuvan myös Taru sormusten herrasta -elokuvia käsikirjoittaneiden Fran Walshin ja Philippa Boyensin kanssa sekä Guillermo del Toron kanssa, jonka piti alun perin ohjata Hobitti -elokuvasarja. Elokuva kuvattiin 3D:nä HFR (High Frame Rate) -tekniikalla, jolloin kuvia on kaksi kertaa enemmän sekunnissa kuin perinteisesti kuvatussa elokuvassa.
Elokuvan ensi-ilta oli Uudessa-Seelannissa 28. marraskuuta 2012 ja Suomessa 12. joulukuuta 2012.
Elokuva tuotti maailmanlaajuisesti yli miljardi dollaria ja ohitti tuotossa muun muassa Jacksonin elokuvat Sormuksen ritarit ja Kaksi tornia. Elokuva sai kolme Oscar-ehdokkuutta parhaista erikoistehosteista, lavastuksesta ja maskeerauksesta.
Juoni

111. syntymäpäivänään, hobitti Bilbo Reppuli (Ian Holm) alkaa kirjoittaa serkunpojalleen Frodolle (Elijah Wood) matkasta, jonka hän teki 60 vuotta aiemmin. Bilbo kertoo ensin Ereborin kääpiövaltakunnasta, kuninkaasta Thrórista (Jeffrey Thomas), ja kuinka pohjoisen tulilohikäärme Smaug hyökkää Ereboriin vieden kääpiöiltä heidän kotinsa ja tuhoten lähellä sijaitsevan ihmisten asuttaman Laakson kaupungin. Thrórin pojanpoika Thorin Tammikilpi (Richard Armitage) näkee haltiakuningas Thranduilin (Lee Pace) kääntyvän takaisin auttamatta hänen kansaansa.
Vuosia myöhemmin velho Gandalf Harmaa (Ian McKellen) kutsuu Thorinin johtaman kääpiöjoukon 50-vuotiaan Bilbon (Martin Freeman) taloon tämän tietämättä. Bilbo liittyy vastahakoisasti retkikuntaan ”voroksi” auttamaan heitä varastamaan aarteet takaisin Smaugilta. Peikot Bertti, Tom ja Viljami ottavat joukon vangiksi, mutta Gandalf pelastaa heidät, kun Auringon valo muuttaa ne kiveksi. He löytävät peikkojen luolasta haltiamiekat Orkrist ja Glamdring sekä pienemmän miekan, jonka Gandalf antaa Bilbolle.
Toinen velho, Radagast Ruskea (Sylvester McCoy), ilmestyy ja kertoo, että Dol Guldurissa asustaa Noita (Benedict Cumberbatch), joka myrkyttää Synkmetsää. Hukilla ratsatavat örkit jahtaavat seuruetta, jonka Gandalf johtaa Rivendelliin, jossa Elrond (Hugo Weaving) tutkii kääpiöiden kartan ja löytää vihjeen salaisesta sisäänkäynnistä, joka on näkyvissä vain Durinin päivänä. Gandalf kertoo Valkoiselle Neuvostolle Noidasta ja näyttää Radagastin löytämän Angmarin Noitakuninkaalle kuuluneen Morgulin veitsen. Lothlórienin Valtiatar Galadriel (Cate Blanchett) uskoo Gandalfia, mutta Elrond ja Saruman Valkoinen (Christopher Lee) eivät pidä Noitaa suurena uhkana.
Bilbo ja kääpiöjoukko jatkavat matkaa Sumuvuorille, missä he ensin todistavat kivijättiläisten taistelua, ja yöllä hiidet vangitsevat heidät ja vievät kuninkaansa, Ison hiiden (Barry Humphries), eteen. Bilbo pääsee pakoon ja kohtaa Klonkun (Andy Serkis), joka pudottaa taskustaan kultaisen sormuksen viedessään hiittä syötäväksi. Bilbo ottaa sormuksen ja laittaa sen taskuunsa. Klonkku huomaa hänet ja vaatii heidän pelaavan arvoituspeliä. Bilbon kysyessä mitä hänellä on taskussaan, Klonkku tajuaa Bilbon löytäneen sormuksen ja hyökkää. Laittaessaan sormuksen sormeensa Bilbosta tulee näkymätön ja hän seuraa Klonkkua pois luolasta.
Gandalf vapauttaa kääpiöt hiisien kynsistä, tappaa Ison hiiden ja he pakenevat vuorelta. Ollessaan näkymätön Bilbo säästää Klonkun hengen säälistä ja liittyy jälleen kääpiöjoukkoon. Örkkipäällikkö Azog Turmelija (Manu Bennett), joka oli tappanut Thrórin ja menettänyt kätensä taistelussa Thorinia vastaan, hyökkää joukkoineen heidän kimppuunsa, ja kääpiöt joutuvat kiipeämään puihin. Thorin haastaa Azogin mutta häviää taistelun ja melkein kuolee, mutta Bilbo estää örkkejä tappamasta häntä. Gandalfin kutsumat kotkat pelastavat joukon ja vievät heidät Otavankalteeseen. Gandalf herättää Thorinin, ja he katsovat kukkulalta näkyvää Ereboria, missä rastaan koputus herättää nukkuvan Smaugin.
Näyttelijät

| 0 | 1 | 2 |
| --- | --- | --- |
|  Ian McKellen   | … |   Gandalf Harmaa   |
|  Martin Freeman   | … |   Bilbo Reppuli   |
|  Richard Armitage   | … |   Thorin Tammikilpi   |
|  James Nesbitt   | … |   Bofur   |
|  Ken Stott   | … |   Balin   |
|  Cate Blanchett   | … |   Galadriel   |
|  Hugo Weaving   | … |   Elrond   |
|  Ian Holm   | … |   vanha Bilbo Reppuli   |
|  Christopher Lee   | … |   Saruman Valkoinen   |
|  Elijah Wood   | … |   Frodo Reppuli   |
|  Andy Serkis   | … |   Klonkku   |
|  Sylvester McCoy   | … |   Radagast Ruskea   |
|  Barry Humphries   | … |   Iso hiisi   |
|  Aidan Turner   | … |   Kíli   |
|  Dean O’Gorman   | … |   Fíli   |
|  Graham McTavish   | … |   Dwalin   |
|  Adam Brown   | … |   Ori   |
|  Peter Hambleton   | … |   Glóin, Viljami   |
|  John Callen   | … |   Óin   |
|  Mark Hadlow   | … |   Dori, Bertti   |
|  Jed Brophy   | … |   Nori   |
|  William Kircher   | … |   Bifur, Tom   |
|  Stephen Hunter   | … |   Bombur   |
|  Lee Pace   | … |   Thranduil   |
|  Benedict Cumberbatch   | … |   Synkmetsän Noita   |
|  Manu Bennett   | … |   Azog Turmelija   |
|  Conan Stevens   | … |   Bolg   |
|  Jeffrey Thomas   | … |   Thrór   |
|  Michael Mizrahi   | … |   Thráin   |
|  Bret McKenzie   | … |   Lindir   |
|  John Rawls   | … |   Yazneg   |
|  Ben Mitchell   | … |   Narzug   |
|  Stephen Ure   | … |   Fimbul, Grinnah   |
|  Kiran Shah   | … |   Hiisikirjuri   |
Näyttelijät > Vain pidennetyssä versiossa

| 0 | 1 | 2 |
| --- | --- | --- |
|  Sonia Forbes-Adam  | … |  Belladonna Tuk   |
|  Dan Hennah  | … |  vanha Tuk   |
|  Luke Evans  | … |  Girion   |
Aiheesta muualla

Virallinen sivusto (Arkistoitu – Internet Archive) (englanniksi)
Hobitti – Odottamaton matka Internet Movie Databasessa (englanniksi)
Hobitti – Odottamaton matka Box Office Mojossa (englanniksi)
Hobitti – Odottamaton matka Rotten Tomatoesissa (englanniksi)
Hobitti – Odottamaton matka Metacriticissä (englanniksi)
Peter Jacksonin ohjaamat elokuvat
| --- | --- |
1980-luku:  Bad Taste (1987)  Meet the Feebles (1989) 
1990-luku:  Aivokuollut (1992)  Taivaalliset olennot (1994)  Kummituskopla (1996) 
2000-luku:  Taru sormusten herrasta: Sormuksen ritarit (2001)  Taru sormusten herrasta: Kaksi tornia (2002)  Taru sormusten herrasta: Kuninkaan paluu (2003)  King Kong (2005)  Oma taivas (2009) 
2010-luku:  Hobitti – Odottamaton matka (2012)  Hobitti – Smaugin autioittama maa (2013)  Hobitti – Viiden armeijan taistelu (2014)
Saarijärvi (Padasjoki, Torittu)

| Saarijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°26′00″N, 25°02′01″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Korpijärveen 
Järvinumero:  14.252.1.030
Mittaustietoja
Pinnankorkeus:  126 m  
Pituus:  690 m  
Leveys:  260 m  
Rantaviiva:  1,778 km  
Pinta-ala:  10,2 ha  
Saaria:  2 
 fiSaarijärvi 
Saarijärvi  on Päijät-Hämeessä Padasjoella Kailankulman kylän lähellä sijaitseva järvi.
Maantietoa

Järven pinta-ala on 10,2 hehtaaria, se on 700 metriä pitkä ja 250 metriä leveä. Järvellä on kartan mukaan kaksi saarta.  Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 126 metriä mpy.
Bertelsköld

Bertelsköld on kuvitteellinen suku, jonka ympärille tarinan juoni rakentuu Zacharias Topeliuksen historiallisessa romaanissa Välskärin kertomuksia.
Martin Vitík

| Henkilötiedot |
| --- | --- | --- | --- |
Syntymäaika: 21. tammikuuta 2003 (ikä 21)
Syntymäpaikka: Beroun, Tšekki
Pelipaikka: keskuspuolustaja
Pituus: 193 cm
Seura
Seura: Sparta Praha
Maajoukkue
| 2023– | Tšekki | 5 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 12. tammikuuta 2025.
Martin Vitík (s. 21. tammikuuta 2003 Beroun) on tšekkiläinen jalkapalloilija, pelipaikaltaan keskuspuolustaja. Hän on pituudeltaan 193-senttimetrinen. Hän edustaa Tšekin liigassa pelaavaa Sparta Prahaa. Hän on pelannut Tšekin A-maajoukkueessa vuodesta 2023 alkaen.
Vitík siirtyi Sparta Prahan junioreihin vuonna 2017. Hän pelasi edustusjoukkueessa kaksi Eurooppa-liigan ottelua syksyllä 2020. Hän teki debyyttinsä Tšekin liigassa tammikuussa 2021 ja pelasi tuona keväänä 17 liigaottelua, joista 16 ottelua avauskokoonpanossa. Hän on pelannut vuoden 2024 loppuun mennessä Tšekin liigassa 97 ottelua ja tehnyt niissä yhdeksän maalia. Hän voitti liigamestaruuden vuosina 2023 ja 2024 sekä Tšekin Cupin vuonna 2024. Hän on pelannut Mestarien liigassa kuusi ottelua, Eurooppa-liigassa 11 ottelua, joissa hän on tehnyt yhden maalin, ja Konferenssiliigassa kaksi ottelua.
Vitík on pelannut Tšekin alle 15-, alle 16-, alle 17- ja alle 21-vuotiaiden maajoukkueissa. Hän pelasi alle 21-vuotiaiden Euroopan-mestaruuskilpailuissa yhden ottelun vuonna 2021 ja kolme ottelua vuonna 2023. Jälkimmäisessä turnauksessa hän teki 2–1-voittomaalin alkulohko-ottelussa Saksaa vastaan.
Vitík pelasi Tšekin A-maajoukkueessa ensimmäisen kerran marraskuussa 2023 EM-karsintaotteluissa Moldovaa vastaan ja toisen kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Syksyllä 2024 hän pelasi täydet minuutit kolmessa Kansojen liigan ottelussa.
Kulttuurineuvos

Kulttuurineuvos on Suomessa tasavallan presidentin myöntämä arvonimi, joka kuuluu 7. ryhmään. Arvonimestä maksettavan veron määrä on joko 8 700 euroa tai 2 200 euroa.
Arvonimi myönnettiin ensimmäistä kertaa vuonna 2006.
| 0 | 1 | 2 | 3 | 4 | 5 |
| --- | --- | --- | --- | --- | --- |

| Nro | Päivämäärä | Henkilö | Ammatti tai arvo | Kotipaikka | Lähteet |
|  1.  | 2.6.2006  | Tuula Arkio | Valtion taidemuseon ylijohtaja, fil. maist.  | Helsinki  |   |
|  2.  | 30.11.2007  | Jouni Mykkänen | entinen kansanedustaja, valtiotiet. maist.  | Espoo |  |
|  3.  | 12.6.2008  | Ulla Nummikoski | tekstiilitaiteilija | Forssa |  |
|  4.  | 12.6.2008  | Leena Salonen | oopperatoimenjohtaja-ohjaaja, HuK | Oulu |  |
|  5.  | 27.11.2009  | Eero Niinikoski | kulttuurijohtaja | Kuusankoski  |  |
|  6.  | 26.11.2010  | Tuure Holopainen | kulttuurijohtaja, filosofian maisteri | Oulu |  |
|  7.  | 2.12.2011  | Veijo Baltzar | kirjailija | Karjaa |  |
|  8.  | 16.5.2014  | Valdemar Melanko | entinen johtaja, filosofian kandidaatti | Helsinki |  |

|     | 16.6.2017  | Tuomas Kinberg | asiantuntija, filosofian maisteri | Lahti |  |
|     | 19.12.2018  | Risto Vuoria | kulttuurijohtaja, valtiotiet. kand. | Oulu |  |
|     | 17.5.2019  | Clara Palmgren | kultursekreterare, filosofie magister | Grankulla |  |
Kaitajärvi (Padasjoki, Kailankulma)

| Kaitajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°26′20″N, 25°01′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Rantajärveen 
Järvinumero:  14.252.1.033
Mittaustietoja
Pinnankorkeus:  127,7 m  
Pituus:  300 m  
Leveys:  80 m  
Rantaviiva:  0,666 km  
Pinta-ala:  1,568 ha  
Saaria:  ei saaria 
 fiKaitajärvi 
Kaitajärvi  on Päijät-Hämeessä Padasjoella Kailankulman kylän lähellä sijaitseva järvi.
Maantietoa

Järven pinta-ala on 1,6 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 127,7 metriä mpy.
Hollannin Grand Prix 1955

|  Hollannin Grand Prix 1955  |
| --- | --- |
 5. osakilpailu 7 osakilpailusta kaudella 1955. 

Päivämäärä:  19. kesäkuuta 1955
Sijainti:  Zandvoort, Alankomaat
Ratatyyppi:  Moottorirata
Radan pituus:  4,193 km
Kilpailun pituus:  100 kierrosta, 491,300 km
Sää:   Sateinen
Paalupaikka
Kuljettaja:   Juan Manuel Fangio   (Mercedes)
Paaluaika:  1.40,0
Palkintokoroke
Voittaja:   Juan Manuel Fangio   (Mercedes)
Toinen:   Stirling Moss   (Mercedes)
Kolmas:   Luigi Musso   (Maserati)
Nopein kierros
Kuljettaja:   Roberto Mieres   (Maserati)
Kierrosaika:  1.48,3 (kierroksella ?)
Hollannin Grand Prix 1955 oli Formula 1 -sarjan osakilpailu, joka ajettiin 19. kesäkuuta 1955 Zandvoortin radalla. Kilpailun voitti Juan Manuel Fangio, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Juan Manuel Fangio | Mercedes | 100 | 2:54.23.8 | 1 | 8 |
| 2 | 10 |  Stirling Moss | Mercedes | 100 | +0.3 | 2 | 6 |
| 3 | 18 |  Luigi Musso | Maserati | 100 | +57.1 | 4 | 4 |
| 4 | 16 |  Roberto Mieres | Maserati | 99 | +1 krs. | 7 | 4 |
| 5 | 6 |  Eugenio Castellotti | Ferrari | 97 | +3 krs. | 9 | 2 |
| 6 | 14 |  Jean Behra | Maserati | 97 | +3 krs. | 6 |  |
| 7 | 2 |  Mike Hawthorn | Ferrari | 95 | +5 krs. | 5 |  |
| 8 | 22 |  Hernando da Silva Ramos | Gordini | 92 | +8 krs. | 14 |  |
| 9 | 28 |  Louis Rosier | Maserati | 92 | +8 krs. | 13 |  |
| 10 | 24 |  Jacques Pollet | Gordini | 90 | +10 krs. | 12 |  |
| 11 | 30 |  Johnny Claes | Ferrari | 88 | +12 krs. | 16 |  |
| Kesk. | 4 |  Maurice Trintignant | Ferrari | 65 | Vaihdelaatikko | 8 |  |
| Kesk. | 20 |  Robert Manzon | Gordini | 44 | Voimansiirto | 11 |  |
| Kesk. | 32 |  Horace Gould | Maserati | 23 | Ulosajo | 15 |  |
| Kesk. | 12 |  Karl Kling | Mercedes | 21 | Ulosajo | 3 |  |
| Kesk. | 26 |  Peter Walker | Maserati | 2 | Pyörän kiinnitys | 10 |  |
Muuta

Paalupaikka: Juan Manuel Fangio – 1.40,0
Nopein kierros: Roberto Mieres – 1.48,3
Raimajärvi

| Raimajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°26′17″N, 24°56′37″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Alavirtaan 
Järvinumero:  14.252.1.036
Mittaustietoja
Pinnankorkeus:  110 m  
Pituus:  530 m  
Leveys:  270 m  
Rantaviiva:  1,519 km  
Pinta-ala:  9,252 ha  
Saaria:  1 
 fiRaimajärvi 
Raimajärvi Raimiojärvi on Päijät-Hämeessä Padasjoella Kasiniemen kylän lähellä sijaitseva järvi.
Maantietoa

Järven pinta-ala on 9,3 hehtaaria, se on 550 metriä pitkä ja 250 metriä leveä. Järvellä on kartan mukaan yksi saari.  Sen rantaviivan pituus on 1,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 110 metriä mpy.
Rantajärvi (Padasjoki)

| Rantajärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°26′07″N, 25°01′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskuoja:  oja Pajujärveen 
Järvinumero:  14.252.1.032
Mittaustietoja
Pinnankorkeus:  127,6 m  
Pituus:  420 m  
Leveys:  140 m  
Rantaviiva:  0,953 km  
Pinta-ala:  3,378 ha  
Saaria:  ei saaria 
 fiRantajärvi 
Rantajärvi  on Päijät-Hämeessä Padasjoella Kailankulman kylän lähellä sijaitseva järvi.
Maantietoa

Järven pinta-ala on 3,4 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 950 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Miestämän–Vesijaon alueeseen (14.252) se kuuluu. Järven vedenpinnan korkeus on 127,6 metriä mpy.
Hannu Toivonen (professori)

Hannu Toivonen.
Hannu Tauno Tapani Toivonen (s. 1967 Helsinki) on tietojenkäsittelytieteen professori Helsingin yliopistossa.
Tutkimus ja opetus

Hannu Toivonen tutkii ja opettaa tekoälyä ja datatiedettä, erityisesti tiedon louhintaa ja laskennallista luovuutta. Hän on kehittänyt tiedon louhinnan perusmenetelmiä ja teoriaa 1990-luvulta lähtien. Sovellusalueita ovat olleet mm. genetiikka, ekologia, paleoekologia, bioinformatiikka sekä telekommunikaatio. Myöhemmin Toivonen on tutkinut erityisesti laskennallista luovuutta ja osallistunut myös taiteellisiin hankkeisiin. Hän toimi ohjelmatoimikunnan puheenjohtajana laskennallisen luovuuden kansainvälisessä ICCC-konferenssissa 2015 sekä tiedon louhinnan kansainvälisessä ICDM-konferenssissa 2014.